paragraph_text: Kao i kod mnogih molitvi, ime Anđeo Gospodnji je izvedeno iz početka molitve (hrv. Anđeo Gospodnji navijestio Mariji, lat. Angelus Domini nuntiavit Mariae. Molitva se sastoji od citata iz Biblije iz odlomka, u kojem se spominje kako je anđeo Gabrijel navijestio Djevici Mariji, da će začeti Sina Božjega. Marija je pristala, nakon čega je začela Isusa po Duhu Svetomu. Između svakog od tri citata, moli se molitva Zdravo Marijo.